Tagancevljeva zavera
<s>Tagancevljeva zavera ili slučaj Petrogradske vojne organizacije, bila je nepostojeća monarhistička zavera isfabrikovana od sovjetske tajne policije Čeke u leto 1921. radi terorisanja intelektualaca, mogućih protivnika boljševičkog režima.</s><s>Uhapšeno je preko 800 ljudi, uglavnom iz naučne i umetničke zajednice u Petrogradu (nešto kasnije Lenjingrad, danas Sankt Peterburg), optuženi su za terorizam, pogubljeno je 98, mnogi su poslati u logore.</s><s>Najpoznatiji među pogubljenima bio je pesnik Nikolaj Gumiljov.</s>

<s>Slučaj je nazvan po geografu i akademiku Vladimiru N. Tagancevu od koga su iznuđene stotine imena ljudi koji su kritikovali režim.</s><s>Slučaj je isfabrikovao Jakov Agranov, kasnije jedan od glavnih organizatora Velike čistke ali i njena žrtva.</s>

<s>Akcija je stvorila osećanja mržnje i prezira prema vlastima, umesto straha.</s><s>Naredne godine, Lenjin će dati prednost progonstvu intelektualaca, umesto likvidiranju (→ Filozofski brod).</s>

<s>Ruske vlasti su 1992. rehabilitovale žrtve slučaja.</s>

<s>Reference</s>

<s>Operacije pod lažnom zastavom
Anti-intelektualizam
Politička represija
SSSR</s>

